"Wara 266 jum ta' żjarat fl-isptar Enzo fl-aħħar ġej lura d-dar" – hekk ħabbret fuq il-midja soċjali Carmen Gusman, il-mara tal-kantant ta' 73 sena li spiċċa rikoverat fi sptar fil-Kanada wara li weġġa' serjament wara li kien waqgħa fl-aħħar ta' Lulju tas-sena l-oħra. Aqra wkoll: Pass 'il bogħod qabel imur lura d-dar "Ġismu jista' jitkisser, imma l-fidi tiegħu fil-Mulej għadha qawwija daqs kemm kienet dejjem! Grazzi Mulej talli tah lura lilna kontra kull mistenni!" kompliet tgħid Carmen hekk kif ħeġġet lin-nies biex ikomplu jżommuh fit-talb tagħhom waqt li esprimiet it-tama tagħha li saħħet Enzo terġa' tiġi għal dik li kienet. Aqra wkoll: L-ewwel ritratti ta' Enzo mindu 4 xhur ilu spiċċa l-isptar